
اسم المادة: سورة القيامة 
من سلسلة: تدبرالقرآن تشويق وتطبيق 
لفضيلة الشيخ: د. أحمد عبد المنعم 





السلام عليكم ورحمة الله وبركاته. بسم الله والصلاة والسلام على رسول 
الله -صلى الله عليه وسلم-. 

أهلا بكم في الأسبوع الخامس من مساق تدبر القرآن تشويق وتطبيق. 
بفضل الله -سبحانه وتعالى- بكرر تان إن الغرض الأساسي من هذا 
المساق هو تنمية القدرة الذاتية على تدبر كتاب الله -سبحانه وتعالى- 


تاي بكرر الغرض الأساسي من هذا المساق مش إن أنا أدي دروس, 
يعني بفضل الله -سبحانه وتعالى- إخوانا الأفاضل فيه دروس كتير 
موجودة على النت» يعني كتير من الدعاة والعلماء ليهم دروس كتير 
مبثوثة على النت. القضية أنت هتختار إزاى؟ أو أنت إزاى تقيم علاقة 
بسورة؟ إزاى تصحب سورة؟ إزاى يبقى عندك القدرة الذاتية على ده؟ 

شبكة الطريق إلى الله way2allah.com‏ 

صعب إن في كل مرة من المرات تجد حد ياخد بإيدك أو تحضر درس 
أو إن يكون فيه صحبة تساعدك على المدارسة. فإحنا عايزين نخلي 
إنت عندك أنت القدرة الذاتية على ده. ده الغرض الأساسي من هذا 
المساق. 

طب بنعمل ده إزاى في المساق ده؟ 

من خلال حاجتين: إن إحنا بنبدأ دايما بدرس أو مجلس تشويقي ثم اللي 
بعده يكون حاجة تطبيقية. بدأنا في الأسبوع الأول بكتاب تدبر القرآن 
للشيخ السنيدى واتكلمنا إزاى نقرؤه کویس» وبعد كده کان التطبيق 
بتاعه سورة الحجرات في الأسبوع الثالث لإن الكتاب الأول أخد 
أسبوعين» في الأسبوع الثالث كان سورة الحجرات من تفسير الشيخ 
فربد الأنصاري اللي هو مجالس القرآن, كان الأسبوع الرابع اللي هو 
التصوير الفني واتكلمنا عن الكتاب ده إزاى نستفيد منه» وإزاى بيقدم 
نظرة جديدة للتعامل مع القرآن, وأهم نقطة في الكتاب كله قضية 
المعايشة, إزاى الإنسان يعايش الأحداث؟ إزاى يتخيل هذه الأحداث 


وكأنه جزء من هذه الأحداث؟ 

النهاردة بقى الأسبوع الخامس بإذن الله -سبحانه وتعالى- هو تطبيق 
للعشويق السابق؛ التشويق السابق كان التصوير الفني في القرآن. 
التطبيق اختارنا سورة المرة دي تكون سورة في أحداث يوم القيامة, 
سورة من المفصل زي ما النبي -صلى الله عليه وسلم- بدأ في دعوته 
بالمفصل زي ما قالت أمنا عائشة: "إا نَرَلَ أَوّلَ مَا رل مِنْهُ سُورَةٌ من 
المْقَصّلٍ فِيهَا ذِكْرُ اة وَالئَارٍ"'. فأنا أحب أن الإنسان في بداية إقامة 
علاقة مع كتاب الله -سبحانه وتعالى- وعايز يرتقي في العلاقة يبدأ 
بالمفصل. دايا اللي بيبدأ ارتباطه بالقرآن بالمفصل بتكون بفضل الله - 
سبحانه وتعالى- بداية صحيحة» يعني بيتأسس صح» يعني تعظيم وجعل 
الدار الآخرة مركزية في حياة الإنسان» وتعظيم الدار الآخرة بتجعل بعد 
ذلك الإنسان سهل إنه يقبل أي حكم من الأحكام التشريعية الموجودة 
في القرآن. فبينتقل من القرآن المكي للقرآن المدى بسهولة وبسلاسة 
وبسرء مابيكونش عنده نوع ممانعة تجاه الأحكام الموجودة في القرآن 
المدني» دي أول حاجة إن البداية تكون بالمفصل في الدار الآخرة. 


١‏ صحيح البخاري 

ثانيا: اخترنا إن البداية تكون في العلاقة في كتاب الله -سبحانه وتعالم 
مع سورة إنك تختار 7 وتعايشهاء تكون سورة قصيرة ماتبقاش سورة 
كبيرة بحيث إنك تقدر تحفظها وتكررها وتصلي بيها كتير» وهنتكلم على 
الجزئيات اللي المفروض تعملها لكي تقوم بصحبة سورة أو ترتبط 
بسورة. 


يبقى ده المقدمة. السورة بقى اللي اخترناها هي سورة القيامة» سورة في 
الجزء التسعة وعشرين» سورة القيامة» سورة مكية ومن اسمها طبعاً 
بتتكلم على قضايا وأحداث هتحدث يوم القيامة» وانقسام الناس إلى 
فريقين. مسألة انقسام الناس إلى فريقين ده أمر متكرر جداً للي هيتدبر 
في المفصل وخاصة في الجزء التلاتين تحديداً هيجد إن الأمر ده منتشر 
بكثرة» إن غالب السور بتقول إن الناس بينقسموا إلى فريقين» برغم إن 
السورة في الجزء التسعة وعشرين لكن هي سارت على نفس النسق إن 
داعا بتتكلم إن الناس ينقسموا يوم القيامة إلى فريقين. 
طيب يبقى الغرض النهاردة من الجلس إن أنا أدلك كيف أنت ذاتياً 
يبقى عندك القدرة إنك أنت تروح تختار سورة وتعايشهاء يبقى المفروض 

النهاردة ا مجلس النهاردة مش إن أنا هشرح سورة القيامة» لا أنا في آخر 
المجلس ده إن شاء الله هقولك لو أنت عايز حد شرح سورة القيامة أو 
كتاب؛ ممكن نيلك على روابط نحطهالك بإذن الله -سبحانه وتعالم 
تتفرج عليهاء وكتاب مثلاً ممكن تقرؤه بإذن الله -سبحانه وتعالى-. 


طيب تعالی بقى نشوف مع بعض كده يعني عایزکوا بقى تركزوا كده إحنا 
هناخد كده نظره سريعة عن سورة القيامة. 

الأول لو أنا عايز أقوم بصحبة سورة, أعمل إيه؟ 

أنا رأبي الأول هديك شوية جزئيات تعملها وخاصة لو اخترت سورة 
قصيرة تعملها قبل القراءة في التفسير, يعني إحنا قولنا الأول إن المساق 
امه تشويق وتطبيق فخلاص إحنا بفضل الله داخلين مشتاقين لمعايشة 
سورة, ونفسنا إن إحنا نعايش أحداث هذه السورة. طيب أنا رأبي إن 
طبعاً أول حاجة ويفضل ده إنك تبقى حافظها ف معاك جداًء ولو 
مش حافظها يفضل إنك تقوم بقراءتًا كثيراً. يبقى أول حاجة التكرار 

أول حاجة؛ التكرار. 

إحنا دلوقتي بنعمل إيه تاني؟ إحنا دلوقتي عايزين نقوم بصحبة سورة 
القيامة» يعني أنا عايز أخرج من الأسبوع ده إن سورة القيامة إنت 
علاقتك بسورة القيامة قبل الأسبوع ده مختلفة تماماً عن علاقتك بسورة 
القيامة بعد الأسبوع ده, يبقى دلوقتي أنت بتنتقل في علاقتك بسورة 
من علاقة المعرفة العامة إلى علاقة الصحبة, يعني مع الفارق طبعاً في 
التشبيه. تيل لو أنت اتعرفت على واحد وعرفت اهمه وعرفت سنه 
وعرفت وظيفته دي معرفة عامة» إنت تعرف إن فيه سورة اسمها سورة 
القيامة في الجزء التسعة وعشرين عدد آياتّما مثلاً أربعين» عارف 
معلومات عامة عن سورة القيامة. لكن بعد كده نرجع بقى للشخص 
اللي انت اتعرفت عليه. وعرفت امه ووظيفته وسنه» بعد كده اتعرفت 
عليه أكتر وخرجت معاه» عرفت مميزاته» عرفت إزاى تستفيد منه, 
عرفت تفاصيل شخصيته -ولله المثل الأعلى-. إحنا عايزين بقى نبدأً 
نقرب أكتر من سورة القيامة. مايبقاش عندي مجرد معرفة عامة لاء أنا 
عايز أقرب من التفاصيل» وركز معايا دي نقطة مهمة جدا في علاقتك 
ف القران في الأول. 

علاقتها بالقران بتحب إيه؟ يقول لك موضوع سورة القيامة إيه؟ بيبقى 
عايز يجيب الخلاصة في الآخرء تقوله لأ أنا عايزك تعيش مع تفاصيل 
الآيات الأول قبل ما تفكر, يعى فيه ناس بتحب أوي التفسير 
الموضوعي يقولك قول لي السورة بتتكلم عن إيه وخلاص. لأء أنا عايزك 
تعيش مع تفاصيل الآيات. فبالتالي دي الخطوات اللي المفروض تعملها 
مع أي سورة أو يعني ده بلاش عشان يبقى كلامنا أكثر انضباطا بلاش 
المفروض خلينا نقول يُستحب تعملها بحيث إنك تقترب من هذه 
السورة. 


أول حاجة مسألة التكرار عايز السورة دي متبقاش ماع عابر لأء أنت 
الفترة دي الأسبوع ده ويا سلام لو تدي السورة مثلاً شهر لو اخترت 
سورة كبيرة شوية مثلاً زي سورة فاطر أو أكبر شوية زي سورة الأنعام, 
إنك تدي السورة دي وقت طويل من حياتك. أنا الفترة دي مركز في 
السورة دي» ماشي أنا بقرأ وردي وبمر على القرآن لكن الفترة دي أنا 
مركز إن أنا أقيم علاقة مع هذه السورة تحديداًء أنا هارتبط بمذه السورة 

تحديداً هرتقي مع آيات هذه السورة. يبقى أول حاجة التكرار تان 
حاجة إن التكرار ميبقاش تكرار عابر لأ. معاه تركيز يعني إيه تركيز؟ 
لاسيما ويفضل أوي لو أنت بتسمع السورة في خلوة لصوت حد بتحبه 
شوف بقى انت بتحب مثلاً ا لحصري» بتحب أي قارئ المنشاوي أي 
قارئ سواء من المتقدمين من المتأخرين أي قارئ بتحبه» وبعدين تقعد 
تسمع في مكان لوحدك, وتسمع السورة كتير وتقوم تصلي بالسورة 
كتير في النوافل» ومكن تصلي بيها في قيام الليل» تكررها انت دلوقتي 
بتعمل إيه؟ انت دلوقتي قاعد عايز يعني تخيل المشهد. الطواف مثلًا؛ 
فكرة الطواف إن واحد قاعد بيطوف بيلف وكأنه منتظر الإذن» يعني 
بيقعد يطوف قبل السعي قاعد بيلف منتظر اللحظة اللي يؤذن ليه فيها 
بالدخول» أهو انت كده» قاعد بتحوم حوالين السورة كأن ربنا - 
سبحانه وتعالى - الآن يطلع عليك ويجد إنسان؛ يا رب أنا نفسي أفهم 
السورة يارب» يا رب أنا بكررها بسمعها كتير قاعد بصلي بيهاء يبقى 
انت قاعد بتقرب من السورة قاعد تبذل مجهود إن السورة دي تختلط 
بلحمك ودمك, إن السورة دي بقت جزء من كيانك» إنك لما تبجي 
حتى تستشهد بأي حاجة تلاقيك بتستشهد بآية من السورة, إن لما 

تحب تأمر بالمعروف وتنهى عن المنكر تجد أن هذه الآية اللي أنت 
درستها في السورة بتنطلق على لسانك بدون تفكير أصلًا لأنما بقت 
جرء من لحمك ودمك. 


طيب يبقى احنا قولنا: 

- التكرار 

- التزكيز 

- كثرة السماع ولاسيما بعيداً عن الناس, لإن احنا كنا ذكرنا في أول 
حاجة في كتاب تدبر القرآن أثر عن سيدنا مجاهد مسألة "لا يحدث 
نفسه بغير القرآن", "إنَّ في ذلك لَذِكْرَى لمن گان لَه قَلْبْ أو ألْقَى 
السّمْعَ وَهُوَ شَهِيد" ف :۳۷ إنك إزاى ودي أعلى نقطة مهمة توصلها 
في علاقتك بالقرآن» أعلى نقطة مهمة توصل ها هي إيه؟ هي قدرة 
تخلية النفس وتخلي النفس خالية من الشواغل لتتلقى آيات الله دي 
أهم نقطة اللي لو عرفت توصل ها أي حاجة بعد كده سهلة, اللي هي 
في التفاسير إن شاء الله بإذن الله هتبقى سهلة. تحصيل الأدوات العلمية 
اللي تساعدك على فهم القرآن بإذن الله هتبقى سهلة» لكن أخطر نقطة 

اللي مهم إنك توصلها كويس جداً إنك يبقى عندك القدرة إنك تريح 
المشاغل اللي مانعة استقرار آيات القران في قلبكء, القلب مليان 
مشاغل انت أمّا تيجي مثلاً لسورة زي سورة القيامة تكلمك عن 
أحداث ضخمة 'فَإِذَا بَرِقَ الْبَصَرُ * وَحَسَف الْقَمَرْ * وع الشّمْسُ 
وَالْقَمَرُ" > وإنسان قاعد بيجري يقول أين المفر؟ وفيه واحد 
تاني "نظن أن يُفْعَلَ يا فَاقرَةٌ" > خايف إن ضهره يتقطم 
وناس تانية "وجوه يَوْمَئِذٍنضِرَة * إل ربا نَاظِرَة" 

مشاهد متنوعة لكن الآيات دي عمالة تنزل وأنت مشغول بالمشكلة 
اللي حصلت في الشغل أو ابنك اللي تعبان أو العربية اللي عايزة 
تتصلح أو المشكلة اللي انت كنت دخلت فيها مع صاحبك. أنت 
مشغول» الآيات دي مش لاقية مكان تستقر في قلبك فيه أصلاء 
عقلك مشغول الآيات العظيمة اللي بتكلمك عن مستقبلك الأخروي 
اللي هيحدد مستقبلك الدائم اللي فيه مرحلة الخلود. آيات ضخمة 
جداً وأنت ماعندكش نفسية تستوعب ده» يعني لذلك احنا كنا أشرنا 
في درس امه هو الحديث لإن إزاى القران الثقيل يحتاج إلى نفس 
تستقبل هذا القرآن لكن فيه كلام هو إياك إنك تتعامل مع القرآن 

يعني زي ما ربنا -سبحانه وتعالى- قال: "لاهية فلو" 
إنك أنت بتتلقى آيات القرآن بنوع من اللهو والقلب مش مستقر ولا 
عنده وقت إنه يسمع هذه الآيات العظيمة. 


يبقى التكرار 

- التزكيز 

-كثرة السماع 

-كثرة الصلاة ولاسيما في قيام الليل "إن َاشتَة اليل هي أَشَدُ وَطَنَا 
وَأَفْومُ قيا" » واتكلمنا عن النقطة دي في كتاب تدبر القران. 
إنك أنت وأنت بتسمع ونفسك بقى خالية تبدأ ذهنك يشتغل» ومهم 
جداً النفس مع العقل, يعني لو العقل شغال لوحده قاعد بيفكر من 
غير قلب حاضر هتلاقي العقل عمال يسأل أسئلة مش مهمة أوي» 
يعني هتلاقي العقل عمال يسأل إيه أسئلة غريبة شوية» مشغول مثلاً 
زي يقولك هو لون الكلب اللي كان مع أصحاب الكهف؟ هتلاقيه 
بيسأل أسئلة خارج العبوديةء يعني فيه واحد داخل يبحث عن مرضاة 
لله ونفسه يصل للفردوس الأعلى فتلاقيه مركزء فلما القلب بيكون 

حاضر بتلاقي العقل قاعد متعايش الآن مع هذه الآيات» من أول ما 
تبدأ السورة "لا أَقْسِمْ بِيَؤْمِ الْقِيَامَةِ' وبدأ القلب والذهن عارف الفتيل 
اشتعل؛ احنا عايزين نوصل بقى دي أعلى مرحلة إنك توصلها "الَذِينَ 
إِذَا ذكِرَ الله -بمجرد الذكر- وَجِلَتْ فُلُويحُمْ وَإِذَا ثُلِيَتْ عَلَيْهِمْ آيائهُ 
ردم يمان" > إحنا عايزين نوصل للمستوى ده. لإن أنت 
عشان قلبك يشتغل عشان قلبك يلقط. يعني فيه عربية بتدورها بتدور, 
فيه عربية تقعد تدورها لازم تزود ها بنزين ولازم تنزق. فيه قلوب كده 
أول ما بيشغل القرآن ويقرأ القرآن بيلقط على طول ويبدأ على طول 
ينطلق ويرتقى في المدارج» وضه قلب محتاج يقرأ جزء ومحتاج فترة طويلة 
عشان يلقط ليه؟ لإن القلب ده قعد فترة متحركش مشتغلش قعد فترة 
عليه نوع -عفانا الله وإياكم- نوع من الران والصدأء فبالتالي عشان 
يتحرك تجاه معايشة أحداث الدار الآخرة فيه سلسلة من الحموم والجبال 
على قلبه من الدنيا محتاج يتخلص منهاء يعني زي فكرة المروحة؛ المروحة 
أنت لا بتقفلها بتقعد فترة عشان تقف أهو قلبك كده عشان يستقر 
ويتوقف عن اللف في زوايا الدنيا ومشاكلها ويستقر اللي هي مرحلة 

الخشوع في الصلاة بيحتاج وقت» أهو إحنا عايزين خشوع زيه في ماع 
كتاب الله -سبحانه وتعالى -, أو في معايشة سورة. 


متقوليش أنا جربت أعايش سورة ومطلعتش بالمعاني اللي انتوا بتقولوا 
عليها دي» الكلام اللي انتوا بتقولوه في كتاب تدبر القرآن أو في الكتب 
دي إن القرآن هيغيرك أو هيأثر فيك أنا جربته ومحستش ده. ا 
المشكلة مش في القرآن, القرآن صنع الصحابةء القرآن صنع أولياء 
وعلماء وأفاضلء يبقى المشكلة مش في القرآن المشكلة فينا إحنا في 
بقة تعاملنا مع كتاب الله -سبحانه وتعالی-. 

طيب يبقى احنا قولنا تميئة النفس والقلب» تكرار السماع» الخلوةء كثرة 
القيام» وبعد كده يبتدي بقى العقل يشتغل التفكر, التساؤل» التعايش 
أو المعايشة. 

التفكر إن العقل قاعد بيفكر. بيسأل نفسه طب أنا ممكن أقول أين 
المفر؟ طب أنا لما أعرّض على الله -سبحانه وتعالى- صحيفة سيئاني 
اللي أنا عارفها اللي ناس كتير مش عارفاها بل أغلب الناس مش 
عارفاهاء لإن الله "عَلِيمٌ بذات الصَدُورٍ" 

عارفة الوساوس اللي كانت في صدري» ها تعرض الصحيفة دي على 
ربنا -سبحانه وتعالى- والمعاصي اللي أنا ممت بيها وامتنعت منها 
خوفا من الناس مش خوفا من ربناء والأفكار اللي بتدور في ذهني أفكار 
سيئة وربنا يعلمهاء كل ده لما يعرض على الله -سبحانه وتعالی- وحديث 
لما النبي -صلى الله عليه وسلم- بيقول: "أن الله -سبحانه وتعالى- 
بدن عبده المؤمن يوم القيامة ويضع عليه كنفه» وبعدين ربنا يسأله؛ 
بسأل عبده المؤمن بعد أن يضع عليه كنفه وعشان الستر ويقول له: 
أي عبدي تعرف يوم كذا فعلت كذا؟ فيقول: أي ري أعرف, أنا عارف 
أنا عملت كده فعلاء فيقول الله بعد أن يقرره بذنوبه: سترتما عليك في 
الدنيا وأنا أسترها عليك اليوم"" 

تخيل المشهد ده -عافانا الله وإياكم- لو بعد الإقرار ده فضح على 
رؤوس الأشهاد -والعياذ بالله-. إنك تستحضر المشاهد ديء العقل 
هنا لو شغال يقولك لأ متراوغشء آه انت عملت المعصية دي» العقل 
يفكرك ويذكرك ويقولك آه انت كنت قاصد آه, لإن هتشهد عليهم 
ألسنتهم وأيديهم وأرجلهم» فبالتالي إحنا عايزين بقى العقل يدخل هنا 





" روايات الحديث هنا 

بدفعة إيجابية مع النفس والقلب, مش العقل يقعد يفكر بعيد ويشاتت 
القلب والروح والنفس, فالعقل دوره التفكر والتساؤل؛ يبدأ سال 
هاعمل ايه في المواقف اللي زي دي؟ هعمل ايه "فإ ترق ابص * 


و ام اا 1 8 | إيه؟ 


ويبدأ هنا بعد كده المعايشة اللي بتيجى نتيجة تفاعل القلب مع العقل, 
يعايش هذه الأحداث يتخيل الآن -ربنا يرزقنا وإياكم- أنه في الوفد 
اللي هيذهب ليرى وجه الله -سبحانه وتعالى-ن أنت متخيل المشهد 
إن أنت ممكن تكون ضمن المجموعة اللي رايحة دلوقتي ولأول مرة تنظر 
إلى وجه الله -سبحانه وتعالى - الله أكبر. أنت متخيل المشهد؛ أو تبص 
كده على ناس العذاب بينزل عليهم وجوه بتبدأ تتغير يوم القيامة 
"ووْجُوةُ يَوْمَئَذٍ بَاسِرَة" ' 

أنا عايز أقولك إن أنت حتى انت مش عارف -إنت لسه هتقرا بقى 
تفسير- أنت مش عارف يعني إيه بَاسِرَة لكن واضح من الاسم كلمة 
بَاسِرَةٌ وبعدها فَاقِرَةَ والفراق, 'وَالْتَفَتِ المّاقٌ بالسّاق" وناية الآيات 
اللي فيها حرف القاف الشديد اللي فيه قلقلة» السياق ده كله بيخليك 

حاسس بجو من الرعب. ده القلب المتعايش مع العقل المتفاعل حتى لو 
مقرأنش تفسيرء لذلك أنا کل ده لسه مقولتلكش لو أنت عايز تعايش 
سورة تقرأ تفسير إيه» يعني أنا بدأت بده ليه؟ لإن أنا شايف دي الخطوة 
الأهم» دي الخطوة اللي بيغفل عنهاء دي الخطوة اللي بيتم تجاوزها أو 
دي الخطوة الأخطر في محاولة إن الإنسان يجمع شتات القلب» القلب 
والنفس يعني متبعثرة؛ قلبك فيه جزء منه هنا وجزء منه هنا وجزء سايبه 
في الجامعة وجزء في المشكلة وجزء في كذا وجزء... أنت عشان تلم 
شعث القلب ده وتسمع سورة القيامة وتصلى بسورة القيامة حتى لو 
أنت مش عارف التفسير -وأن كانت هي خطوه مهمة هنتكلم عنها 
دلوقتي- هتستفيد وهتتغير, زي ما شيخ الإسلام بيقول: "كثير من أهل 
القرآن لا يحتاج إلى تأويل" فأنت محتاج الخطوة دي قبل قراية التفسير. 


طيب يبقى ا مجلس النهاردة مش غرضي إن أنا أشرح سورة القيامة» هي 
مفاتيح وآليات كيفية معايشة سورة اختارنا غوذج اللي هو سورة القيامة. 


"سورة القيامة" من سلسلة "تدبر القرآن تشويق وتطبيق" 








شبكة الطريق إلى الله way2allah.com‏ 

طيب يبقى قولنا التركيزء التكرارء كثرة السماع كثرة القراءة في قيام 
الليل والخلوة, بعد كده العقل بقى اشتغل التفكر والتساؤل إنك تعاب 

هذه الأحداث. 

طاح را ال كر اشير ين تراه 
الارتباط بالقرآن حاجتين: قلب وعقل بيتفكر وقلب بيعايش وبعد كده 
بقى إن يكون العقل فاهم هو بيقرأ إيه, إن بعد كده بعد فترة لازم يعرف 
is‏ و ات 
إيه لفظة بَاسِرَة يبقى فاهم يعني إيه مثلاً وأنت بتقرأ "وَلَوْ ألقى مَعَاذِيرَه" 

؟ يعني يه ولو أللقى معاذيره؟ يعنى إيه الآيات "لا رك به 


لِسَاتكَ لتَعْجَل به" ابام تر عن سر 
دي هتزود جزء كبير من العايشة» لکن فيه جزء بيحصل حت لو 
مقرأنش ده. 


طيب أنا دلوقتى عايز أقرأ التفسير أقرأ إيه؟ أكتر سؤال الواحد بيسمعه, 
عايز أفهم سورة وأصلي بيها وأعايشها أنت دلوقتي قولتلنا إن أفضل 
يقة لمعايشة القرآن إنك تار سورة» بعديها وقت» بتحفظها وتكررها 

وتعيش معاهاء تقرأ تفسيرها وتكررها تان بعد ما تقرأ تفسيرها وتصلي 
بيها. انت قولتلنا دي الخطوات. 


طيب نيجي بقى عند الخطوة بتاعت أقرأ إيه؟ التفسير, أقرأ إيه؟ خلينا 
الأول نحدد أنت داخل تدور على إيه؟ أنت بتقرأ ليه؟ يعني عايز تقرأ 
تفسير سورة» بتدور على إيه؟ أنت بتدور -ركز معايا- على حد يشرح 
لك المفردات الغريبة عليك, الكلمات الغريبة اللي أنت مش فاهم 
معناهاء يعني كلمة بَاسِرَةْ يعني إيه؟ يعني أنا عايز حد يشرح لي الكلمة 
دي معناها إيه» وعايز حد يقول لي بعد ما ثمكن عرفت الكلمة معناها 
إيهه طب الجملة على بعضهاء اشرح لي المعنى الجمل للآية؛ يعني 
"وَالْعَفَتِ الاق بالسّاقٍ" > أنا عارف يعني إيه التفت 
وعارف يعني إيه ساق ولكن يعني إيه معنى 'وَالمَفْتِ الاق بالسّاق"؟ 
هل معناها إنه رجله اليمين جت على رجله الشمال في لحظات الموت 
بعدما نزعت؟ ولا الساق هنا بتيجى ععنى شدة فاجتمعت عليه شدة 
الدنيا وشدة الآخرة؟ يعني آخر لحظات الدنيا وأول لحظات الآخرة 
فاجتمعت عليه الشدتان, إيه المقصد؟ ده تلاقيه في التفسير. 

ده حد بيجي في التفسير يقول لك معنى الجملة على بعض كذاء يبقى 
أنا محتاج مفردات» محتاج حد يشرح لي معنى الجملة, محتاج حد يقول 
لي السلف الصا قال إيه في تفسير الآيات دي» ارجع لكلام السلف 
وده مهم جداً؛ الآثار الواردة سواء الأول عن النبي -صلى الله عليه 
وسلم- ثم عن الصحابة والتابعينء اللي إحنا جملا بدسميهم السلف. 
لإن احنا مرتبطين بفهم السلف لأن ممكن حد يفهم الآيات بدماغه 
فيبعد عن مراد ربنا -سبحانه وتعالى-. 






فهم السلف ده عبارة أشبه كأنه إيه زي تراك كده, ماتطلعش براه» جوه 
فيه مساحة واسعة للتدبر والانطلاق» لكن أهم حاجة هم بيحطولك 
يقولك إن الفهم المنضبط هذه الآيات هو كذا فانت ماتطلعش براهاء 
لكن مش معناها إنك انت هم اللي هيقولوه فقط وأنت تتوقف عن 
التدبرء لاء التدبر ده عملية كبيرة وكان أظن الشيخ السنيدي اتكلم 
على الفارق ما بين التدبر والتفسير وإن التفسير ده جهد العلماء وده 
اللي بيقوم به السلف, لكن التدبر ده باب مفتوح عمل القلب والعقل 
في فهم ومعايشة هذه الآيات. 

طيب يبقى دلوقتي أنا محتاج اقرأ المفردات» تفسير الجملة» حد يجيب 
لي الآثار الواردة عن السلف في تفسير الآيةء ده كده خلص ا 
بس أحياناً أنا مش قادر لسه معنديش القدرة على المعايشة الإعانية, 
فيا سلام لو حد عايش هذه الصورة قبلي وإداني معان إبمانية هو طلع 
بيهاء اللي هي معان إبمانية من السورة أو استنباطات أو تدبرات؛ 
المفروض خطوة رقم أربعة دي بتاعتك, كتير من المفسرين ماكنش 
بيعتمد وهو بيكتب التفسير إنه يكتبلك خطوة رقم أربعة دي» دي 
بتاعتك انت» هو دوره إنه يشرح لك الفردات» التراكيب اللغوية, 
الآثار ويرجح لك والتوضيح والخلاف وكل ده والمعايشة ده دورك 
أنت» احنا هنضيفها لإنك محتاجها في الأول مع إن المفروض يبقى 
دورك. 

يبقى أنت محتاج أربع حاجات أنا هقول كتاب فيه كل حاجة من دول؛ 
بحيث لما تيجي مثلاً سورة القيامة عايز تطبق عليها ده. اللي أنا بقوله 
كل ده خطوة رقم اتنين» خطوة رقم واحد: التكرارء المعايشة, التركيز, 
السماع» قيام الليل دي خطوة رقم واحد. 

خطوة رقم اتنين: التفسير وبعدين تكرر نفس الحاجات دي وتصلي بيها 
تان بعد ما تقرأ التفسير صدقني الموضوع هياخد منك وقت في الأول 
لكن بإذن الله -سبحانه وتعالى- ستجد ثمرة ذلك. 

أغلى ما ينفق في العمر وأفضل ما ينفق في العمر هو فهم كتاب الله - 
سبحانه وتعالى -. مفيش حاجة في الدنيا تستحق مغل إنك تنفق وقتك 
في كتاب ربنا -سبحانه وتعالى-» ما تستخسرش وقت إنك تفهم آية 






أو إنك تعايش سورة. 

طيب المفردات ممكن تلاقيها ضمن تفسيرء ممكن تلاقيها في كتاب 
لوحده» ممكن تلاقي السراج مثلاً في غریب القرآن ده ممكن كتاب 
بسيط ترجع له أو كتاب حسنين مخلوف اللي موجود عند ناس كتير» 
أو أي كتاب لمفردات غريب القرآن؛ معان الألفاظ اللي موجود في 
هامش المصحف . 


الشيخ السعدي لإن عقيدته منضبطة وهو كلامه بيصيغه بأسلوب 

إيماني. ممكن يكون أسلوبه صعب» اللي هيجد صعوبة في تفسير 
السعدي ممكن ينزل لمستوى أيسر التفاسير للشيخ أبو بكر الجزائري. 
لكن أنا أفضل اللي عنده القدرة إنه يفهم تفسير السعدي يبدأ بيه, 
يبقى في المفردات ممكن يقرأ كتاب السراج في غريب القرآن» في التفسير 
يديله المعنى المجمل للآية خذ بالك أحياناً الشيخ السعدي مش 
هيجيبلك معنى كلمة» لذلك يفضل إنك تكون قريتها أو لو عندك مغلا 
المختصر في التفسير بيهتموا ببيان المفردات وده حاجة على هامش 
المصحف معمول على هامش المصحف تبع مركز تفسير جزاهم الله 
خيراً. 

يبقى المفردات: السراج أو المختصر أو حسنين مخلوف أياً كان. المعنى 
المجمل للآية: السعدي؛ مش قادر عليه حاسس إنه هو صعب شوية 
خصوصاً لواحد لسه في البداية ينزل لأيسر التفاسير. 

الآثار أنا أفضل تفسير ابن كثير ولا سيما المختصر في البداية وهو 
ضابط لفهم السلف بينقل عن كثير من السلف, فتفسير ابن كثير مهم 
لكن في البداية ممكن نرجع لأي مختصر من مختصرات ابن كثير» ممكن 

حاجة مختصر بسيط وسهل؛ المصباح المنير للمباركفوري ده مكن نرجع 
له في الأول. 

أنت ممكن ها تعمل التلاتة دول تقول لي إيه ده مفيش معان إممانية؟ أنا 
توقعت لا اقرأ التلاتة دول هاحس إن أنا إيمانى في السماء لاء مااحنا 
قلنا المفسر ماكنش غرضه إن هو يعيشك في المعاني الإانية. ده دورك 
إنت إنك تقوم بالمعايشة دي» طيب أنا بقى محتاج في الأول مش قادر 
عايز حد يغذيني ببعض العا الإيمانية في الأول» فممكن نروح بقى 
رقم أربعة للظلال؛ سيد قطب أخدنا منه التصوير الفني وقلنا ان هو 
بيتكلم في معان إيمانية لذلك هو ما سماش کتابه تفسير "ماه في ظلال 
القرآن ليعايش بعض المعان» احنا قلنا بيبقى فيه بعض الأخطاء أشرنا 
عليها في التصوير الفني وخاصة في السور المكية اللي بتتكلم في أحداث 
يوم القيامة, قلما تجد فيها مثل هذه الأخطاء وفعلا حقيقة هو سد ثغرة 






موجودة في مسألة المعانى الإعانية. 

فتخيل أنت دلوقتي حفظت السورة» وصليت باء وسمعتها كتير وبعدين 
قريت تفسيرها من السعدي وابن كثير والظلال -من التلاتة دول- 
ورجعت صليت با قيام ليل ولو حتى إنك كنت توتر بيها وتكررهاء 

أنت الآن بفضل الله -سبحانه وتعالى- حتى أنت مش واخد بالك أنت 
دلوقني علاقتك بسورة القيامة اتغيرت» هتجد نفسك بتستشهد بسورة 
القيامة» ممكن تقارب أن تقع في معصية؛ تتذكر آية تخشى أن تحرم النظر 
إلى وجه الله -سبحانه وتعالى-» يبقى دلوقتي أنت بفضل الله قربت 
خطوة من سورة القيامة عشان مطولش عليكوا أكتر من كده. 


طيب كل ده خطوات أنت بتقوم بيهاء أحياناً فيه واحد أو اتنين أو 
تلاتة أو غيرهم قام بالخطوات دي وطلع لك منتج جاهزء إنك تروح 
تسمع درس أو تقرأ لحد هو لف في التفاسير. يعني مغلا كتاب إشراقات 
قرآنية للشيخ سلمان العودة الشيخ لف على التفاسير وقرأ وجمع أفضل 
ما فيها وحاول يحط بعض الإبمانيات وبعض العان المستفادة وجمعها في 
كتاب امه إشراقات قرآنية شرح المفصل من القرآن» فأنت تقوم فاتح 
ممكن تجيبه وتفتح على سورة القيامة وتقرأ أنت؛ ده هيوفر عليك جهد 
إنك تقرأ في السعدي وابن كفثير والظلال لكن أنا أفضل إنك أنت تتعب 
شوية» فلو عايز تقرأ منتج جاهز تقرأ للشيخ سلمان العودة» حد عنده 
همة زيادة في خلال الأسبوع ده, احنا قلنا كل المساق هو ست أسابيع 

ما بین كل درس ودرس أسبوع, في خلال الأسبوع ده قدرت بعد ما 
تخلص السعدي وابن كثير والظلال تقرأ إشراقات قرآنية رائع» عايز 
تسمع -بفضل الله كان ليا درس عن تفسير سورة القيامة- لكن أنا 
بأكرر أفضل انك ماتسمعش الدرس إلا لما تقرأ أنت» خلي الدرس آخر 
حاجة تسمعهاء يعني انت إن شاء الله لو متابع معانا في المساق وبتلتزم 
إن كل أسبوع هتلتزم بالواجبات اللي بنقولما؛ خلي الدرس مثلاً يتسمع 
يوم الخميسء يعني لو انت بادئ أسبوعك من السبت قرأت السعدي 
والظلال وابن كثير وصليت وحفظتها وصليت بيها قيام الليل» خلي 
الدرس آخر حاجة ماتبدأش بالدرس» لإن الدرس ده أو الكتاب اللي 
هتقرأه ده المنتج متخليش المنتج ده يأثر على شغلك أنتء أنا عايز 
أنت يبقى ليك مجهود. إنك ممكن تسمع درس تقول إيه خلاص والله 
أنا فهمت السورة مش محتاج أقرأء أو تقرأ للشيخ سلمان العودة تلاقي 
الراجل طوف على أغلب العا فتقول خلاص أنا هقرأ ليه بقى؟ فهو 
تمكن أصلا الحاجة دي تقلل مع الذاتية اللي عندك والغرض من 
المساق كله أصلا إن يبقى عندك القدرة الذاتية إنك أنت تختار سورة 
وتعايشها. 

فأرجو إنك تؤجل لو هتقرأ إشراقات قرآنية وتسمع الدرس؛ خلي ده 
في الآخر. 

ببقى الترتيب زي ما قولنا التركيز, التكرار, كثرة القراءة» السماع, الخلوة 
مع السورة» بعد كده تقرأ السعدي -أنا أحب هذا الترتيب؛ السعدي» 
ابن كثير» الظلال- بدأت بأي حاجة مش مشكلة, بعد كده تسمع 
الدرس وتصلي بالسورة وبإذن الله -سبحانه وتعالى - أنت كده تكون 
بفضل الله أقمت صحبة مع هذه السورة؛ سورة القيامة وده نموذج أنت 
هتطبقه على أي سورة بعد كده بقى. 

يعني كده خلاص انت بفضل الله اتعلمت طريقة؛ الأسبوع ده كان 
التطبيق, اللي قبله كان التشويق» اتعلمت طريقة طبقها على أي سورة 
بعد كده. 

أسأل الله -سبحانه وتعالى- أن يجعلني وإياكم من أهل القرآن الذين 
هم أهله وخاصته. وأقول قولي هذا وأستغفر الله لي ولكم. سبحانك 
اللهم وبحمدك أشهد أن لا إله إلا أنت أستغفرك وأتوب إليك» وجزاكم 
الله خيرا. 

